**Iveta ir Rokas - respublikinio konkurso-festivalio laureatai**

 Šilutės meno mokykla 2016 m. balandžio 15 d. organizavo III- ąjį respublikinį kamerinių ansamblių festivalį-konkursą ,,Muzikuokime drauge‘‘. Renginys buvo skirtas Šilutės meno mokyklos 50- mečiui.

 Konkurse dalyvavo jaunieji muzikantai iš Mažeikių, Klaipėdos, Kauno, Raseinių, Palangos, Plungės, Šilutės, Pagėgių meno ir muzikos mokyklų. Pagėgių meno ir sporto mokyklai atstovavo kamerinis duetas: Rokas Kondrotas (vokalas) ir Iveta Steponavičiūtė (fortepijonas). Mokinius konkursui paruošė mokytojos Regina Pilkionienė ir Marina Dvarvitene

 Trisdešimt penki kameriniai ansambliai buvo suskirstyti į dvi kategorijas ir keturias grupes. Iveta ir Rokas varžėsi B kategorijos I grupėje su dešimt kitų dalyvių. Jie atliko dvi dainas: ,, Irias varna lytele‘‘ muz. Zitos Bružaitės, žodž. Martyno Vainilaičio ir ,,Skaičiuotes‘‘ muz. Bangos Balakauskienės, žodž. liaudies. Atlikėjus vertino kompetentinga penkių narių komisija, kuriai vadovavo Klaipėdos Stasio Šimkaus konservatorijos fortepijono mokytoja ekspertė Biruta Vaišienė.

 Savo kategorijoje Rokas ir Iveta buvo apdovanoti laureatų diplomais bei asmeninėmis dovanomis. Šis ansamblis taip pat gavo ir specialų prizą, kaip originaliausias kamerinis duetas.

 Ačiū Šilutės meno mokyklai už puikų renginį mokiniams bei jų vadovams.

 Pagėgių meno ir sporto mokyklos informacija